Generalforsamling White Hart Danes 24.08.24 kl. 13.00 på Café Langebro i København.

Dagsorden ifølge vedtægter:

1. **Valg af dirigent, samt 2 stemmetællere**.

*Bestyrelsen indstiller Johannes Baad Michelsen som dirigent. Johannes valgt ved fredsvalg. Johannes starter med at spørge om vi kan skubbe valg af stemmetællere til så vi når til selve valget og i så fald at det bliver nødvendigt med stemmetællere. Dette vedtages af generalforsamlingen med bemærkning om at i tilfælde af at der er kampvalg, ønskes det at man stemmer skriftligt.*

1. **Formandens beretning samt godkendelse.**

*Formand, Magnus Højer fremlægger følgende beretning:*

*Endnu et år i foreningen er gået, og vi er en forening i udvikling.*

*I år har vi lavet en ny hjemmeside. Det var nødvendigt, da det var nødvendigt med flere redigeringsmuligheder og mere kontrol over siden. Vi skal blive endnu bedre til at bruge vores flotte hjemmeside.*

*Et af vores store fokuspunkter har været podcasten. Vi udvikler os. Vi måtte have et større skift i løbet af sæsonen, da Andreas, der tidligere var tovholder på podcasten, blev nødt til at drosle ned af personlige grunde. Vi har været heldige at få Mikkel ind som tovholder, og jeg er helt tryg ved, at vi sammen med Mikkel kan blive ved med at udvikle den, nå ud til flere lyttere og generelt skabe et endnu bedre produkt.*

*Vores fællesture er populære. Og hyggelige. Vi var over 60 af sted i februar, og jeg så glade medlemmer over alt. Bag linjerne kæmper vi lidt med klubben og billetsystemet. De har ændret vilkår et par gange, så det er for os en lidt svær proces at kunne planlægge, da vi først skal have en bekræftelse af klubben på hvor mange billetter vi får - og det skifter fra kamp til kamp. Der bliver lagt et kæmpe arbejde i at arrangere fællesture, og jeg må sige, at det har båret frugt. Jeg kan virkelig mærke fællesskabet, når vi er af sted.*

*En af vores store arrangementer i det foregående år var vores arrangement med Voice of Spurs, der blev fløjet ind fra England og leveret en mindeværdig dag og aften, da vi både slog Aston Villa 4-0, men også havde James til at underholde os. På den måde fik vi et lille stykke af Tottenham direkte ind i White Hart Danes.*

*Foreningen udvikler sig fortsat. Vi vækster i medlemmer, og vi udvikler os på flere parametre - men vi kan stadigvæk blive bedre. Vi skal have samlet Danmark og udvide vores tilbud, så de ikke længere er så målrettet København - og så skal vi være nysgerrige på mange af de kompetencer, der er hos vores medlemmer, der gerne vil hjælpe til med at udvikle White Hart Danes. Vi er blevet så store, at vi skal sætte ambitiøse mål og godt kan tillade os at stille krav til dem, fordi vi vil så gerne give indhold og værdi for medlemskabet.*

*Det betyder også, at vi skal kigge på medlemsgaver. Det er en dyr post. Egentlig ikke så meget på grund af selve produktet, det koster hvad det koster - men portogebyret oven i er en dræber, men det er en løsning den kommende bestyrelse må kigge på. Hvordan gør vi det bedst muligt?*

*Langebro har fået nye ejere. I mandags var vi 120 mennesker på caféen, og jeg talte med Steffen, der er en af ejerne, og han var lykkelig. Vi har aftalt, at vi er en prioritet. Jeg mødte to ejere, der gerne vil os. Der gerne vil blive ved med at udvikle på vores samarbejde. Og som også glæder sig til, at vi igen kommer ind under broen. Kommer hjem. Fordi der er der endnu mere frie hænder.*

*Tak for en god sæson. Magnus Højer, Formand, White Hart Danes*

*Der var ikke kommentarer til formandens beretning. Som godkendes af generalforsamlingen.*

1. **Kassereren redegør for foreningens økonomiske stilling**

*Da kasserer Bjarke Højgaard ikke havde mulighed for at deltage ved generalforsamlingen, fremlagde bestyrelsesmedlem Karsten Larsen foreningens økonomiske stilling efter aftale med kassereren.*

*Regnskab:*

*Vi bruger ikke så mange penge som vi gerne vil.*

*Manglende udgifter til merchandise er største enkeltstående faktor, ligesom podcast også var billigere end forventet.*

*På positivsiden brugte vi mange penge på arrangementer. Særligt arrangement med James Black kostede og var stor succes. Derudover havde vi 2 gode fællesture med stor tilslutning. Regnskab vedlægges som bilag.*

*Johannes bemærker at vi har modtaget revisorpåtegning for regnskabet med revisorens bemærkninger at regnskabet efter revisorens opfattelse giver en fair information om foreningens drift – og værdier.*

*Regnskabet godkendes.*

1. **Behandling af indkomne forslag**

*Der er ikke kommet nogle forslag.*

1. **Vedtagelse af næste års budget.**

*På kassererens vegne fremlægger bestyrelsesmedlem Karsten Larsen næste års budget.*

*Budget:*

*Der er sat ekstra penge af til podcast – da der ønskes øget professionalisering og stabilitet. Podcasten er et produkt vi som forening er meget stolte af og som har stor værdi. Samtidig bemærkes det som det også er blevet på tidligere generalforsamlinger at podcasten er trådt i stedet for det tidligere medlemsblad.*

*Vi har i indeværende år allerede brugt penge på merchandise i form af en termoflaske som deltagere ved generalforsamlingen har fået med hjem. Vi ønsker fra bestyrelsens side at arbejder meget mere målrettet med merchandise og medlemsgaver. Det der har holdt os tilbage, har været de store udgifter til porto som det vil medfølge.*

*Udgifter til GF flyttet til arrangementer for nemheds skyld.*

*Kommentarer til budgettet er fra generalforsamlingen er at der er enighed om at der godt må bruges flere penge. Man kan for eksempel bruge flere penge end budgetteret på at en gang for alle sende gaver ud til alle og så se på om det skal fortsætte fremadrettet. Kommentarerne går blandt andet på at bestyrelsen ikke skal være bange for at gøre noget som kan komme medlemmerne til gode.*

*Budgettet vedtages.*

1. **Valg af a) 4 bestyrelsesmedlemmer (lige år) b) 3 bestyrelsesmedlemmer (ulige år)**

*På valg ved dette års generalforsamling er næstformand Nadia Bjerregaard, kasserer Bjarke Højgaard, bestyrelsesmedlemmer Johannes Baad Michelsen og Mikkel Erland.*

*Nadia, Bjarke og Johannes modtager genvalg. Mikkel Erland som ikke kunne deltage ved årets generalforsamling, har til bestyrelsen meddelt at han på nuværende tidspunkt ikke ønsker genvalg så fremt der er andre der ønsker indtræde i bestyrelsen.*

*Adspurgt om der er andre der ønsker at stille op til bestyrelsen, meddeler Mikkel Birlø sit kandidatur. Det efterspørges at Mikkel oplyser hvorfor han ønsker at stille op til bestyrelsen og hvad han kan bringe ind. Mikkel oplyser at han ikke ønsker at opstille fordi han samtidig er ham der pt er ansvarlig for podcast og han tænker at det giver mening at bringe den viden ind i bestyrelsen og samtidig vil han bidrage med sin SOME baggrund. Der er ikke andre der ønsker at opstille til bestyrelsen, hvorfor Nadia, Bjarke og Johannes er genvalgt og Mikkel valgt til bestyrelsen.*

1. **Valg af 2 suppleanter til bestyrelsen for 1 år.**

*Det oplyses at nuværende suppleant Toni Djurhuus ønsker at genopstille. Derudover melder Bjørn Paulsen og Andreas Bang deres kandidatur. Det drøftes på generalforsamlingen om der er noget der hindrer for at vi udvider med 3 suppleanter i stedet for 2. Det er der ingen indvendinger imod, hvorfor alle 3 vælges som suppleanter.*

1. **Valg af revisor.**

*Det oplyses at vores revisor er valgt for 2 år, og eftersom revisor Ole Møller Andreasen blev valgt sidste år, er der ikke valg af revisor for indeværende år.*

1. **Valg af revisorsuppleant**

*Der er ingen der ønsker at opstille som revisorsuppleant.*

1. **Eventuelt.**

*Under punktet eventuelt kan der ikke besluttes noget med drøftes. Formand Magnus ønsker at drøfte om foreningen igen skal forsøge at lave lignende arrangement som det man lavede sidste år med James Black. Budskabet fra generalforsamlingen er tydelig, der er opbakning til endnu et arrangement og lignende. Der ønskes også at bestyrelsen undersøger om der kan laves arrangementer i andre byer i Danmark. Der er forslag om at man fx afholder julefrokost, større kamp eller andet i en anden større by med stor tilslutning og der nævnes at man fx kan overveje at leje en bus og fragte alle der ønsker det til kamp i fx Jylland. Det afsluttes med budskabet om at der er opbakning til bestyrelsens arbejde og at der samtidig er opbakning til at man bruger flere penge på medlemmerne.*

*Generalforsamling afsluttes 13.41.*

*Nadia Bjerregaard*

*Referent.*